
Parlamentul  României

Camera  Deputaţilor

Comisia pentru industrii                                                      Comisia pentru politică
              si servicii                                                          economică, reformă şi privatizare      Bucureşti, 30.04.2009                                                             Bucureşti, 30.04.2009                                         
       Nr.23/153/2009                                                                         Nr.21/123/2009
BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, cu modificările ulterioare, vă înaintăm, alăturat, Raportul comun asupra proiectului de Lege pentru aprobarea Ordonanţei de urgenţă a Guvernului nr.13/2009 privind restituirea de către Autoritatea pentru Valorificarea Activelor Statului sau orice succesor legal al acesteia, către Oficiul Participaţiilor Statului şi Privatizării în Industrie a sumelor existente în conturile acestuia la data de 31 decembrie 2006, predate conform prevederilor Ordonanţei de urgenţă a Guvernului nr.101/2006, ca urmare a respingerii acesteia prin Legea nr.308/2008, transmis pentru dezbatere şi avizare în fond, în procedură de urgenţă, Comisiei pentru industrii şi servicii şi Comisiei pentru politică economică, reformă şi privatizare, cu nr.P.L.x 215 din 30 martie 2009.
În raport cu  obiectul şi conţinutul său, proiectul de lege face parte din categoria legilor ordinare.

                 PREŞEDINTE,                                             PREŞEDINTE,

                   Iulian Iancu                                                  Mihai Tudose    

Parlamentul  României

Camera  Deputaţilor

Comisia pentru industrii                                                                                                   Comisia pentru politică economică, 
              si servicii                                                                                                                            reformă şi privatizare               

   Bucureşti, 30.04.2009                                                                                                                      Bucureşti, 30.04.2009
      Nr. 23/153/2009                                                                                                                                  Nr. 21/123/2009
RAPORT    COMUN

asupra proiectului de Lege pentru aprobarea Ordonanţei de urgenţă a Guvernului nr.13/2009 privind restituirea de către Autoritatea pentru Valorificarea Activelor Statului sau orice succesor legal al acesteia, 
către Oficiul Participaţiilor Statului şi Privatizării în Industrie a sumelor existente în conturile acestuia la data de 
31 decembrie 2006, predate conform prevederilor Ordonanţei de urgenţă a Guvernului nr.101/2006, 
ca urmare a respingerii acesteia prin Legea nr.308/2008

În conformitate cu prevederile art.95 şi 115 din Regulamentul Camerei Deputaţilor, republicat, cu modificările ulterioare, Comisia pentru industrii şi servicii şi Comisia pentru politică economică, reformă şi privatizare au fost sesizate pentru dezbatere şi avizare în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.13/2009 privind restituirea de către Autoritatea pentru Valorificarea Activelor Statului sau orice succesor legal al acesteia, către Oficiul Participaţiilor Statului şi Privatizării în Industrie a sumelor existente în conturile acestuia la data de 31 decembrie 2006, predate conform prevederilor Ordonanţei de urgenţă a Guvernului nr.101/2006, ca urmare a respingerii acesteia prin Legea nr.308/2008, transmis cu adresa nr.PL-x 215 din 30 martie 2009, înregistrată sub nr.23/153 şi, respectiv 21/123 din 31 martie 2009. 
Proiectul de lege are ca obiect de reglementare aprobarea ordonanţei care prevede restituirea de către AVAS sau de orice succesor legal al acesteia, către OPSPI – instituţie aflată în subordinea Ministerului Economiei – a sumelor existente în conturile acestuia la data de 31 decembrie 2006, predate conform OUG nr.101/2006, ca urmare a respingerii acesteia prin Legea nr. 308/2008, în scopul reorganizării în vederea începerii efective a activităţii Oficiului Participaţiilor Statului şi Privatizării în Industrie.

Ordonanţa de urgenţă a fost avizată favorabil de Consiliul Legislativ, conform avizului nr.83 din 17 februarie 2009, cu observaţii şi propuneri preluate în text.

În conformitate cu prevederile art.75 alin.(1) din Constituţia României, republicată, şi cu art.92 alin.(9) punctul          1 din Regulamentul Camerei Deputaţilor, republicat, Camera decizională pentru acest proiect de lege este Camera Deputaţilor.

Proiectul de lege a fost adoptat de Senat, în şedinţa din 25 martie 2009.

Proiectul de lege a fost avizat favorabil de Comisia juridică, de disciplină şi imunităţi, conform avizului           nr. 31/408 din 27aprilie 2009 şi de Comisia pentru buget, finanţe şi bănci, conform avizului nr.22/253 din 16 aprilie 2009.

În conformitate cu prevederile art. 61 şi 63 din Regulamentul Camerei Deputaţilor, republicat, cu modificările ulterioare, examinarea proiectului de lege a avut loc în şedinţe separate ale celor două Comisii sesizate în fond, la data de           28 şi 29 aprilie 2009.

La lucrări au fost prezenţi, din partea Comisiei pentru industrii şi servicii, 25 deputaţi din totalul de 28 deputaţi membri ai Comisiei şi din partea Comisiei pentru politică economică, reformă şi privatizare, 23 deputaţi din totalul de           24 deputaţi membri ai Comisiei.

La dezbaterile asupra proiectului de lege au participat, din partea AVAS: domnul Mircea Ursache – Preşedinte, din partea OPSPI: domnul Alexandru Alexe - director şi doamna Doina Variu – director şi din partea Ministerului Finanţelor Publice: doamna Doina Drăghici - consilier.

Având în vedere avizele favorabile asupra proiectului de lege ale Consiliului Legislativ, Comisiei juridice, de disciplină şi imunităţi şi Comisiei pentru buget, finanţe şi bănci, precum şi propunerile deputaţilor în cadrul dezbaterilor, membrii celor două Comisii au hotărât, cu majoritate de voturi, să  supună plenului Camerei Deputaţilor, spre dezbatere şi adoptare,  proiectul de Lege pentru aprobarea Ordonanţei de urgenţă a Guvernului nr.13/2009 privind restituirea de către Autoritatea pentru Valorificarea Activelor Statului sau orice succesor legal al acesteia, către Oficiul Participaţiilor Statului şi Privatizării în Industrie a sumelor existente în conturile acestuia la data de 31 decembrie 2006, predate conform prevederilor Ordonanţei de urgenţă a Guvernului nr.101/2006, ca urmare a respingerii acesteia prin Legea nr.308/2008, cu amendamentele admise, care sunt redate în Anexa la prezentul raport..
În raport cu  obiectul şi conţinutul său, proiectul de lege face parte din categoria legilor ordinare.

ANEXĂ
 A M E N D A M E N T E    A D M I S E
	Nr.

crt.
	Text O.U.G. nr.13/2009
	Text adoptat de Senat
	Amendamente admise
	Motivaţia



	0
	1
	2
	3
	4

	1
	
	LEGE

pentru aprobarea Ordonanţei de urgenţă a Guvernului nr.13/2009 privind restituirea de către Autoritatea pentru Valorificarea Activelor Statului sau orice succesor legal al acesteia, către Oficiul Participaţiilor Statului şi Privatizării în Industrie a sumelor existente în conturile acestuia la data de 31 decembrie 2006, predate conform prevederilor Ordonanţei de urgenţă a Guvernului nr.101/2006, ca urmare a respingerii acesteia prin Legea nr.308/2008
	LEGE

pentru aprobarea Ordonanţei de urgenţă a Guvernului nr.13/2009 privind restituirea de către Autoritatea pentru Valorificarea Activelor Statului sau orice succesor legal al acesteia către Oficiul Participaţiilor Statului şi Privatizării în Industrie a sumelor existente în conturile acestuia la data de 31 decembrie 2006, predate conform prevederilor Ordonanţei de urgenţă a Guvernului nr.101/2006, ca urmare a respingerii acesteia prin Legea nr.308/2008
  Autori: Comisia pentru industrii şi servicii

              Comisia de politică economică, reformă şi privatizare

	Conform redactării din Monitorul Oficial al României, Partea I, nr. 134 din 4 martie 2009.

	2.
	
	ARTICOL UNIC. – Se aprobă Ordonanţa de urgenţă a Guvernului nr.13 din 25 februarie 2009 privind restituirea de către Autoritatea pentru Valorificarea Activelor Statului sau orice succesor legal al acesteia, către Oficiul Participaţiilor Statului şi Privatizării în Industrie a sumelor existente în conturile acestuia la data de 31 decembrie 2006, predate conform prevederilor Ordonanţei de urgenţă a Guvernului nr.101/2006, ca urmare a respingerii acesteia prin Legea nr.308/2008, publicată în Monitorul Oficial al României, Partea I, nr.134 din 4 martie 2009.

	Art. I. – Se aprobă Ordonanţa de urgenţă a Guvernului nr.13 din 25 februarie 2009 privind restituirea de către Autoritatea pentru Valorificarea Activelor Statului sau orice succesor legal al acesteia către Oficiul Participaţiilor Statului şi Privatizării în Industrie a sumelor existente în conturile acestuia la data de 31 decembrie 2006, predate conform prevederilor Ordonanţei de urgenţă a Guvernului nr.101/2006, ca urmare a respingerii acesteia prin Legea nr.308/2008, publicată în Monitorul Oficial al României, Partea I, nr.134 din 4 martie 2009, cu următoarea modificare:

	Conform normelor de tehnică legislativă.

	3. 
	ORDONANŢĂ DE URGENŢĂ

privind restituirea de către Autoritatea pentru Valorificarea Activelor Statului sau orice succesor legal al acesteia către Oficiul Participaţiilor Statului şi Privatizării în Industrie a sumelor existente în conturile acestuia la data de 31 decembrie 2006, predate conform prevederilor Ordonanţei de urgenţă a Guvernului nr.101/2006, ca urmare a respingerii acesteia prin Legea nr.308/2008
	Nemodificat
	Nemodificat
	

	4.
	Art.1 – (1) Suma de 8,197 mii lei constituită ca disponibil în conformitate cu prevederile Legii nr.399/2002 pentru asigurarea condiţiilor de finanţare a organizării şi funcţionării activităţilor legate de privatizările derulate prin Oficiul Participaţiilor Statului şi Privatizării în Industrie şi suma de 393 mii lei, constituită potrivit prevederilor Ordonanţei de urgenţă a Guvernului nr.169/2001 privind utilizarea unor sume destinate restructurării şi reorganizării agenţilor economici din sectorul producţiei de apărare, aprobată cu modificări şi completări prin Legea nr.380/2002, sume existente în conturile Oficiului Participaţiilor Statului şi Privatizării în Industrie la data de 31 decembrie 2006 şi predate către Autoritatea pentru Valorificarea Activelor Statului în conformitate cu prevederile Ordonanţei de Urgenţă a Guvernului nr.101/2006, se restituie către Oficiul Participaţiilor Statului şi Privatizării în Industrie.

(2) Sumele prevăzute la alin.(1) se vor restitui de către Autoritatea pentru Valorificarea Activelor Statului sau orice succesor legal al acesteia, către Oficiul Participaţiilor Statului şi Privatizării în Industrie în trei tranşe trimestriale egale şi succesive, începând cu data de 1 martie 2009.
(3) Sumele prevăzute la alin.(1) se vor utiliza pentru cheltuielile de organizare şi funcţionare ale Oficiului Participaţiilor Statului şi Privatizării în Industrie.

	Nemodificat
	Art.1 – (1) Nemodificat

- La articolului 1, alineatul (2) se abrogă.
Autori: Comisia pentru industrii şi servicii

        Comisia de politică economică, reformă şi privatizare

(3) Nemodificat

	Corelare cu prevederile art.II, nou introdus.

Modificarea ritmului de restituire a sumelor către OPSPI.


	5.
	Art.2. – Sumele prevăzute la art.1 alin.(1) se constituie ca solduri iniţiale în bugetul de venituri şi cheltuieli al Oficiului Participaţiilor Statului şi Privatizării în Industrie pe anul 2009, şi se reflectă în mod corespunzător în bugetul de venituri şi cheltuieli pe anul 2009 al Autorităţii pentru Valorificarea Activelor Statului.


	Nemodificat
	Art.2.-Nemodificat
	

	6.
	
	----------
	Art.II. - Sumele prevăzute la art.1 alin.(1) din Ordonanţa de urgenţă a Guvernului nr.13/2009 se vor restitui de către Autoritatea pentru Valorificarea Activelor Statului sau orice succesor legal al acesteia către Oficiul Participaţiilor Statului şi Privatizării în Industrie în 3 tranşe lunare egale şi succesive, scadente la data de întâi a fiecărei luni, începând cu luna următoare intrării în vigoare a prezentei legi, din veniturile obţinute din privatizare şi din activitatea de valorificare a activelor statului.
Autori: Comisia pentru industrii şi servicii

       Comisia de politică economică,       reformă şi privatizare

	Precizarea surselor din care vor fi restituite sumele respective, într-un ritm acceptabil şi fezabil pentru ambele autorităţi implicate.


                                          PREŞEDINTE,                                                                    PREŞEDINTE,

                                            Iulian Iancu                                                                         Mihai Tudose  

                                           SECRETAR,                                                                        SECRETAR,

                                          Mircea Marin                                                                   Cătălin Cherecheş
Consilieri parlamentari,    
Silvia Vlăsceanu

Graziella Segărceanu                                                                                                                                                                                                                                                             

